
Ամփոփաթերթ
««ԽԱՐԲԵՐԴԻ ՄԱՍՆԱԳԻՏԱՑՎԱԾ ՄԱՆԿԱՏՈՒՆ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆԸ ՎԵՐԱՆՎԱՆԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2002 ԹՎԱԿԱՆԻ ՆՈՅԵՄԲԵՐԻ 28-Ի N 1907-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ»
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

	1. ՀՀ առողջապահության նախարարություն
	16.03.2026թ.

	
	 N ԱԱ/02.1/8232-2026

	««Խարբերդի մասնագիտացված մանկատուն» պետական ոչ առևտրային կազմակերպությունը վերանվանելու և Հայաստանի Հանրապետության կառավարության 2002 թվականի նոյեմբերի 28-ի N 1907-Ն որոշման մեջ փոփոխություններ և լրացում կատարելու մասին» Հայաստանի Հանրապետության կառավարության որոշման նախագծի 2-րդ կետի 3-րդ ենթակետի ա) պարբերությունում «հիվանդանոցային» բառից հետո առաջարկվում է ավելացնել «պայմաններում» բառը:
Միաժամանակ տեղեկացնում եմ, որ կինեզոթերապևտիկ (շարժաթերապևտիկ) ծառայությունը հանդիսանում է վերականգնողական բժշկական օգնության և սպասարկման տեսակի բաղկացուցիչ մաս, և դրա իրականացումը ենթակա է լիցենզավորման:
	1. Ընդունվել է








2. Ընդունվել է ի գիտություն

	2. ՀՀ տարածքային կառավարման և ենթակառուցվածքների նախարարություն

	19․03․2026թ․

	
	N ԴԽ/15․2/10271-2026

	«Խարբերդի մասնագիտացված մանկատուն» պետական ոչ առևտրային կազմակերպությունը վերանվանելու և Հայաստանի Հանրապետության կառավարության 2002 թվականի նոյեմբերի 28-ի N 1907-Ն որոշման մեջ փոփոխություններ և լրացում կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ առաջարկում ենք հետևյալը՝
1․ Նախագծի նախաբանում հղում կատարել «Պետական ոչ առևտրային կազմակերպությունների մասին» օրենքի 13-րդ հոդվածի 2-րդ մասի դ կետին ևս, քանի որ «Խարբերդի մասնագիտացված մանկատուն» պետական ոչ առևտրային կազմակերպության կանոնադրությունում կատարվելու է փոփոխություն։
2․ Նախագծի 2-րդ կետում «փոփոխությունները» բառից հետո առաջարկում ենք ավելացնել «և լրացում» բառերը, քանի որ Նախագծի 2-րդ կետի 4-րդ ենթակետով նախատեսվում է Հայաստանի Հանրապետության կառավարության 2002 թվականի նոյեմբերի 28-ի ««Խարբերդի մասնագիտացված մանկատուն» պետական ոչ առևտրային կազմակերպություն ստեղծելու մասին» N 1907-Ն որոշման 3-րդ կետի բ ենթակետում կատարել լրացում։
3․ Նախագծի 2-րդ կետի 3-րդ ենթակետի ա պարբերությունում, ինչպես նաև հիմնավորման մեջ նշվում է, որ «Խարբերդի մասնագիտացված մանկատուն» ՊՈԱԿ-ում խնամարկյալների տարիքային շեմը վերանայվելու և սահմանվելու է 16-18 տարեկան։ Կարծում ենք, որ լրացուցիչ հիմնավորման կարիք ունի տարիքային շեմի փոփոխությունը, փոփոխության դեպքում 6-15 տարեկան շահառուների խնամքի և կեցության ապահովման հարցը։
	








1. Ընդունվել է



2. Ընդունվել է



3. Ընդունվել է
Նախագծի ընդունման հիմնավորումը լրացվել է 2.1-ին կետով՝ համապատասխան հիմնավորումներով:

	[bookmark: _Hlk235607424]3. ՀՀ էկոնոմիկայի նախարարություն
	13․03․2026թ․

	
	N 01/5849-2026

	Ի պատասխան Ձեր 2026 թվականի մարտի 9-ի թիվ ԱԹ/ԳԽ/8563-2026 գրության՝ քննության առնելով ««Խարբերդի մասնագիտացված մանկատուն» պետական ոչ առևտրային կազմակերպությունը վերանվանելու և Կառավարության 2002 թվականի նոյեմբերի 28-ի N 1907-Ն որոշման մեջ փոփոխություններ և լրացում կատարելու մասին» Կառավարության որոշման նախագիծը, որով առաջարկվում է կազմակերպությունը վերանվանել «Խարբերդի մասնագիտացված խնամքի կենտրոն» ՊՈԱԿ՝ հստակեցնելով դրա նպատակը և խնամվողների շրջանակը, ինչպես նաև ընդլայնելով մատուցվող ծառայությունների տեսակները, հայտնում ենք, որ վերջինիս վերաբերյալ Էկոնոմիկայի նախարարությունն առաջարկություններ և առարկություններ չունի։
	Ընդունվել է ի գիտություն

	4. ՀՀ մարդու իրավունքների պաշտպան

	07․04․2026թ․

	
	N 01/13.4/1603-2026

	««Խարբերդի մասնագիտացված մանկատուն» պետական ոչ առևտրային կազմակերպությունը վերանվանելու և Հայաստանի Հանրապետության կառավարության 2002 թվականի նոյեմբերի 28-ի N 1907-ն որոշման մեջ փոփոխություններ և լրացում կատարելու մասին» (այսուհետ՝ նաև Նախագիծ) նախագծի վերաբերյալ ՀՀ մարդու իրավունքների պաշտպանի աշխատակազմի նկատառումները հանգում են հետևյալին․
1. Նախագծի 3-րդ կետի «ա» ենթակետով նախատեսվում է սահմանել, որ «Խարբերդի մասնագիտացված խնամքի կենտրոն» պետական ոչ առևտրային կազմակերպությունում շուրջօրյա լրիվ խնամքով և երկարաժամկետ կամ որոշակի ժամկետով կացարանով են ապահովվում ոչ միայն կենտրոնական նյարդային համակարգի օրգանական ու ֆունկցիոնալ ծանր ախտահարումներ ունեցող առանց ծնողական խնամքի մնացած 16-18 տարեկան երեխաները և օրենսդրությամբ սահմանված դեպքերում առանց ծնողական խնամքի մնացած երեխաների թվին պատկանող անձինք, այլ նաև տարեց կամ հաշմանդամություն ունեցող, այդ թվում՝ համապատասխան դեղեր գործածող, վարքային խանգարում ունեցող թեթև կամ միջին աստիճանի մտավոր, ինչպես նաև հոգեկան և վարքային այլ խանգարումներ ունեցող անձինք: 
Մինչդեռ՝ Նախագծով նախատեսված չեն հատուկ կարգավորումներ, որոնք կերաշխավորեն երեխաների լավագույն շահը չափահասների հետ համատեղ խնամքի կազմակերպման գործընթացում։
Հաշվի առնելով վերոգրյալը, առաջարկում ենք միջազգային չափորոշիչները հաշվի առնելով, Նախագծում նախատեսել երեխաների խնամքի կազմակերպումը նրանց լավագույն շահի հաշվառմամբ իրականացնելու հստակ կառուցակարգեր:







2. Նախագծի 2-րդ կետի 4-րդ ենթակետով նախատեսվում է որոշման 3-րդ կետի «բ» ենթակետը «գորգերի և գորգեղենի» բառերից առաջ լրացնել «շուրջօրյա, կարճաժամկետ, ցերեկային խնամքի, վերականգնողական, խորհրդատվական և այլ մասնագիտացված սոցիալական վճարովի ծառայությունների տրամադրում, զարգացնող թերապիաների (լոգոպեդի, հոգեբանի, հատուկ մանկավարժի և ադապտիվ ֆիզկուլտուրայի, էրգոթերապիայի, հիպոթերապիայի, կինեզոթերապիայի) վճարովի ծառայությունների տրամադրում,» բառերով:
Նշվածի առնչությամբ կարևորվում է ոչ միայն օրենսդրական համապատասխան հնարավորությունների նախատեսումը, այլև գործնականում դրա կիրառության երաշխավորումը:
Միաժամանակ, Մարդու իրավունքների պաշտպանը վերահաստատում է ապաինստիտուցիոնալացման քաղաքականության իրականացման գործընթացում այնպիսի միջոցառումների ձեռնարկման անհրաժեշտությունը, որոնք կբացառեն հաշմանդամություն ունեցող անձանց հասարակությունից առանձնացնելը և ինստիտուցիոնալացմանը բնորոշ հատկանիշներ պարունակող պայմաններում ապրելը և կապահովեն նաև երեխայի՝ իր կենսաբանական ընտանիքում և իր կենսաբանական ծնողների հետ պատշաճ խնամք ստանալու իրավունքի իրացումը, և միայն դրա անհնարինության դեպքում՝ դիտարկել խնամքի այլընտրանքային ձևերը՝ նախապատվությունը տալով ընտանեկան կապերին փոխարինող այլ ընտանեկան միջավայրում երեխայի խնամքի կազմակերպմանը։
	



1. Ընդունվել է
ՀՀ աշխատանքի և սոցիալական հարցերի նախարարությունը, ներկայում նախաձեռնել է ապաինստիտուցիոնալացման ճանապարհային քարտեզի մշակման գործընթաց։ Ճանապարհային քարտեզը կնպաստի խնամքի և սոցիալական աջակցության այլ ծառայությունների ապաինստիտուտականացմանն ուղղված կառուցվածքային բարեփոխումների իրականացմանը, այդ ծառայությունների կազմակերպման ինստիտուցիոնալ ձևաչափերից աստիճանական անցմանը դեպի համայնքահենք, ներառական և անկախ կյանքի սկզբունքներին համահունչ ծառայությունների զարգացմանը: 
2. Ընդունվել է ի գիտություն


	5. ՀՀ արդարադատության նախարարություն

	30․03․2026թ․

	
	N /10.1.3/15470-2026

	Ի պատասխան Ձեր՝ 2026 թվականի մարտի 9-ի թիվ ԱԹ/ԳԽ/8563-2026 գրության՝ հայտնում ենք, որ Արդարադատության նախարարությունն ուսումնասիրել է ««Խարբերդի մասնագիտացված մանկատուն» պետական ոչ առևտրային կազմակերպությունը վերանվանելու և Հայաստանի Հանրապետության կառավարության 2002 թվականի նոյեմբերի 28-ի N 1907-Ն որոշման մեջ փոփոխություններ և լրացում կատարելու մասին» Կառավարության որոշման նախագիծը (այսուհետ՝ Նախագիծ), որի վերաբերյալ հայտնում ենք հետևյալ առաջարկությունները և դիտարկումները․
1․ Նախագծի նախաբանում, ի թիվս այլնի, որպես լիազորող նորմ վկայակոչված է Պետական ոչ առևտրային կազմակերպությունների մասին օրենքի (այսուհետ՝ Օրենք) 13-րդ հոդվածի 2-րդ մասի «բ» կետը: Այս կապակցությամբ առաջարկվում է որպես լիազորող նորմեր հղում կատարել նաև Օրենքի 13-րդ հոդվածի 2-րդ մասի դ և ը կետերին՝ նկատի ունենալով, որ Նախագծով նախատեսվում է նաև «Խարբերդի մասնագիտացված մանկատուն» պետական ոչ առևտրային կազմակերպության կանոնադրության մեջ փոփոխությունների կատարում։
2․ Նախագծի 1-ին կետում «կազմակերպությունը» բառից հետո առաջարկվում է լրացնել «(պետական գրանցման համարը՝ 77.210.00719)» բառերը։
3․ Նախագծի 2-րդ կետի՝
1) 2-րդ ենթակետով Կառավարության 2002 թվականի նոյեմբերի 28-ի ««Խարբերդի մասնագիտացված մանկատուն» պետական ոչ առևտրային կազմակերպություն ստեղծելու մասին» N 1907-Ն որոշման (այսուհետ՝ Որոշում) մի շարք կետերում նախատեսվում է ««Խարբերդի մասնագիտացված մանկատուն» պետական ոչ առևտրային կազմակերպություն» բառերը և դրանց համապատասխան հոլովաձևերը փոխարինել ««Խարբերդի մասնագիտացված խնամքի կենտրոն» պետական ոչ առևտրային կազմակերպություն» բառերով և դրանց համապատասխան հոլովաձևերով։ Այս առումով հարկ է նկատել, որ Որոշման մեջ կիրառվում է ինչպես ««Խարբերդի մասնագիտացված մանկատուն» պետական ոչ առևտրային կազմակերպություն» ձևակերպումը, այնպես էլ «Խարբերդի մասնագիտացված մանկատուն» պետական հիմնարկ» ձևակերպումը, որպիսի պայմաններում առաջանում է տարընկալում և Նախագծի կետերով և ենթակետերով սահմանվող նորմերի խառնաշփոթ։ Հարկ է նշել, որ «Նորմատիվ իրավական ակտերի մասին» օրենքի 15-րդ հոդվածի 2-րդ մասի համաձայն՝ նորմատիվ իրավական ակտում միևնույն միտքն արտահայտելիս կիրառվում են միևնույն բառերը, տերմինները կամ բառակապակցությունները` որոշակի հերթականությամբ: Հետևաբար, առաջարկվում է Նախագծով նախատեսվող փոփոխությամբ ապահովել ձևակերպումների կիրառման միատեսակությունը․
2) 3-րդ ենթակետով նախատեսվում է Որոշման 3-րդ կետի «ա» պարբերությունը շարադրել նոր խմբագրությամբ, որի կարգավորման մեջ կիրառված «համապատասխան դեղեր գործածող», «աջակցող միջոցներով» ձևակերպումները հստակեցման կարիք ունեն՝ նկատի ունենալով, որ վերջիններս ունեն լայն և ոչ հստակ բովանդակություն, ինչն անորոշություն է առաջացնում։ 
Նույն կարգավորման մեջ «Հայաստանի Հանրապետության օրենսդրությամբ սահմանված այլ միջոցառումների կազմակերպում» ձևակերպումը նույնպես չի ապահովում որոշակիություն, հետևապես՝ առաջարկվում է հստակ սահմանել «Խարբերդի մասնագիտացված խնամքի կենտրոն» պետական ոչ առևտրային կազմակերպության գործունեության առարկան կազմող հարաբերությունների շրջանակը․
























































3) 4-րդ ենթակետով Որոշման 3-րդ կետի «բ» ենթակետում նախատեսվող լրացման մեջ առաջարկվում է հստակեցնել «Խարբերդի մասնագիտացված խնամքի կենտրոն» պետական ոչ առևտրային կազմակերպության կողմից մատուցման ենթակա «այլ մասնագիտացված սոցիալական վճարովի ծառայությունները»՝ նկատի ունենալով, որ պարզ չէ, թե որ ծառայություններն են մատուցվելու վճարովի հիմունքներով։
4․ Նախագծի 3-րդ կետով սահմանվում է Նախագծով նախատեսվող որոշումն ուժի մեջ մտնելուց հետո մեկամսյա ժամկետ՝ «Խարբերդի մասնագիտացված մանկատուն» պետական ոչ առևտրային կազմակերպության կանոնադրության մեջ Որոշումից բխող փոփոխությունների կատարման համար։ Հաշվի առնելով, որ Նախագծի 1-ին կետով նախատեսվում է «Խարբերդի մասնագիտացված մանկատուն» պետական ոչ առևտրային կազմակերպությունը վերանվանել «Խարբերդի մասնագիտացված խնամքի կենտրոն» պետական ոչ առևտրային կազմակերպության, առաջարկվում է Նախագծի 3-րդ կետում կազմակերպության անվանումը համապատասխանեցնել նախատեսված փոփոխությանը՝ նկատի ունենալով, որ Որոշմամբ նախատեսված գործողությունները կատարելիս վերոնշյալ կազմակերպությունն արդեն իսկ վերանվանված է լինելու «Խարբերդի մասնագիտացված խնամքի կենտրոն» պետական ոչ առևտրային կազմակերպության։
	




1. Ընդունվել է









2. Ընդունվել է




3. Ընդունվել է





















4. Չի ընդունվել
«Համապատասխան դեղեր գործածող» եզրույթի կիրառումը պայմանավորված է օրենսդրական տերմինաբանության միասնականության ապահովման անհրաժեշտությամբ, քանի որ նույն ձևակերպումն արդեն իսկ ամրագրված է ՀՀ կառավարության 2025 թվականի նոյեմբերի 14-ի N 1614-Ն և 1613-Ն որոշումներով: Հետևաբար, կանոնադրական նպատակի մեջ այս հասկացության կիրառումը ոչ թե անորոշություն է ստեղծում, այլ ընդհակառակը՝ ապահովում է ենթաօրենսդրական ակտի լիարժեք համապատասխանությունը գործող Կառավարության որոշումներին:
«Աջակցող միջոցներ» եզրույթը որևէ հավելյալ հստակեցման կամ բացվածքի կարիք չունի կանոնադրության մակարդակում, քանի որ այն արդեն իսկ սպառիչ և հստակ սահմանված է «Հաշմանդամություն ունեցող անձանց իրավունքների մասին» օրենքի 3-րդ հոդվածի 1-ին մասի 7-րդ կետում: Այն հանդիսանում է հստակ ձևակերպված իրավական կատեգորիա։
ՀՀ օրենսդրությամբ սահմանված այլ միջոցառումների կազմակերպում» ձևակերպման անհրաժեշտությունը կայանում է նրանում, որ սոցիալական պաշտպանության ոլորտը և պետական ծրագրերը (հատկապես անձի սոցիալական ներառմանն ուղղված) անընդհատ զարգանում են: Կառավարությունը կարող է հաստատել նոր ծրագրեր կամ միջոցառումներ: Եթե ՊՈԱԿ-ի կանոնադրության մեջ գործունեության առարկան սպառիչ թվարկվի, ապա յուրաքանչյուր նոր պետական ծրագրի կամ միջոցառման իրականացման համար կպահանջվի որոշակի ժամանակ տևող գործընթաց՝ կանոնադրությունը փոփոխելու և պետական ռեգիստրում գրանցելու համար: Սա կպարալիզացնի կառույցի աշխատանքը: Բացի այդ ՀՀ օրենսդրությամբ սահմանված» ձևակերպումը ՊՈԱԿ-ին ամենևին էլ ազատություն չի տալիս կամայական գործունեությամբ զբաղվելու: ՊՈԱԿ-ը կարող է կազմակերպել միայն այնպիսի լրացուցիչ միջոցառումներ, որոնք արդեն իսկ իրավական հիմք են ստացել օրենքով կամ Կառավարության այլ որոշումներով:


5. Ընդունվել է






6. Ընդունվել է





	6. ՀՀ ֆինանսների նախարարություն
	25․03․2026թ․

	
	N 01/34-2/6937-2026

	Նախագծով առաջարկվում է ՀՀ կառավարության 28.11.2002թ.-ի N 1907-Ն որոշման մեջ հստակեցնել ««Խարբերդի մասնագիտացված մանկատուն» (այսուհետ՝ կազմակերպություն) ՊՈԱԿ-ի նպատակը, խնամվողների շրջանակը և հստակ ամրագրել, որ կազմակերպության հիմնական նպատակը կենտրոնական նյարդային համակարգի օրգանական ու ֆունկցիոնալ ծանր ախտահարումներ ունեցող առանց ծնողական խնամքի մնացած 16-18 տարեկան երեխաների և օրենսդրությամբ սահմանված դեպքերում առանց ծնողական խնամքի մնացած երեխաների թվին պատկանող անձանց, ինչպես նաև տարեց կամ հաշմանդամություն ունեցող, այդ թվում՝ համապատասխան դեղեր գործածող, վարքային խանգարում ունեցող թեթև կամ միջին աստիճանի մտավոր, ինչպես նաև հոգեկան և վարքային այլ խանգարումներ ունեցող անձանց շուրջօրյա լրիվ խնամքով և երկարաժամկետ կամ որոշակի ժամկետով կացարանով ապահովումն է:
Վերոգրյալով պայմանավորված՝ այն վերանվանվում է «Խարբերդի մասնագիտացված խնամքի կենտրոն» ՊՈԱԿ-ի:
Կազմակերպության անվանափոխության վերաբերյալ («մանկատուն»-ից «խնամքի կենտրոն») առարկություններ չունենք, սակայն Նախագծով ընդլայնվում են մատուցվող ծառայությունների ցանկն ու սպասարկվող թիրախային խմբերը: Մասնավորապես՝ գործող կարգով սպասարկվում էին հիմնականում 6-18 տարեկան երեխաները, մինչդեռ Նախագծով ներառվում են նաև տարեց անձինք, ինչպես նաև հաշմանդամություն ունեցող, դեղորայքային բուժման կարիք ունեցող, վարքային և հոգեկան խանգարումներ ունեցող չափահաս անձինք։ Նախագծով ավելանում են նաև գործունեության նոր տեսակներ, այդ թվում՝ վճարովի սոցիալական ծառայություններ (շուրջօրյա, կարճաժամկետ, ցերեկային խնամք, վերականգնողական թերապիաներ, զարգացնող թերապիաներ՝ լոգոպեդի, հոգեբանի, հատուկ մանկավարժի և ադապտիվ ֆիզկուլտուրայի, էրգոթերապիայի, հիպոթերապիայի, կինեզոթերապիայի և այլն)։
Արդյունքում, կազմակերպության կողմից իրականացվող քաղաքականությունն էապես վերափոխվում է, սակայն Նախագծի հիմնավորումից պարզ չէ, թե առկա են արդյոք համապատասխան ռեսուրսներ նոր թիրախային խմբերի սպասարկման համար:
Ավելին, ըստ հիմնավորման, Նախագծի ընդունման դեպքում լրացուցիչ ֆինանսական միջոցների անհրաժեշտություն չի առաջանում, պետական բյուջեի եկամուտներում և ծախսերում փոփոխություններ չեն նախատեսվում: Սակայն Նախագծով նախատեսված թիրախային խմբի ընդլայնումը (տարեցների և բարդ խնդիրներ ունեցող չափահասների ներառումը) պահանջում է լրացուցիչ ռեսուրսներ, այդ թվում՝ անձնակազմ (բժիշկներ, հոգեբաններ, խնամակալներ), մասնագիտացված սարքավորումներ և ավելի բարձր արժեքով դեղորայքային ապահովում, որը կհանգեցնի ՀՀ պետական բյուջեից լրացուցիչ ծախսերի հատկացման անհրաժեշտության, որն էլ բացահայտված և գնահատված չէ հիմնավորմամբ:
Ելնելով վերոգրյալից՝ առաջարկում ենք Նախագծին կից ներկայացնել մանրամասն ֆինանսատնտեսական հիմնավորում, որտեղ հաշվարկված կլինեն նոր թիրախային խմբերի սպասարկման համար անհրաժեշտ լրացուցիչ ծախսերը (աշխատավարձ, դեղորայք, սնունդ, կոմունալ) և կներկայացվեն վճարովի ծառայություններից սպասվող եկամուտների կանխատեսվող ծավալները, ինչպես նաև հիմնավորմամբ կհստակեցվեն գործունեության նման ընդլայնման ֆինանսական գնահատականն ու ֆինանսավորման աղբյուրները։

Հավելենք նաև, որ ՀՀ կառավարության 28.11.2002թ. «Խարբերդի մասնագիտացված մանկատուն» պետական ոչ առևտրային կազմակերպություն ստեղծելու մասին» N 1907-Ն որոշման 3-րդ կետի բ) ենթակետով սահմանվել է, որ կազմակերպությունն իրականացնում է ձեռնարկատիրական գործունեության հետևյալ տեսակները՝ գորգերի և գորգեղենի արտադրություն և գորգագործության վճարովի ուսուցում, կավե կամ փայտե հուշանվերների արտադրություն և կավագործության կամ փայտամշակման վճարովի ուսուցում, օճառի արտադրություն և արտադրության վճարովի ուսուցում, ինչպես նաև կարի արտադրություն և կարուձևի վճարովի դասընթացների կազմակերպում, մինչդեռ «ՊՈԱԿ-ների նպատակային և ձեռնարկատիրական գործունեության տարեկան ֆինանսատնտեսական արդյունքների մասին» հաշվետվություններով 2022-2024թթ. ձեռնարկատիրական գործունեությունից մուտքեր չեն գրանցվել:
Հետևաբար, խնդրում ենք պարզաբանել, թե ովքեր են իրականացնում վերը նշված գործունեության տեսակները, որտեղ է իրացվում արտադրանքն ու արդյոք արտադրություններից գեներացվում են եկամուտներ և ինչ ուղղությամբ են վերջիններս ծախսվում, եթե այդպիսիք կան, ինչպես նաև ովքեր են հանդիսանում վճարովի դասընթացների շահառուները:
Հաշվի առնելով վերոգրյալը՝ հայտնում ենք, որ Նախագծի վերաբերյալ վերջնական դիրքորոշում կարող ենք հայտնել վերը թվարկված դիտարկումների և հարցադրումների մասով համապատասխան պարզաբանումներ ստանալուց հետո:
	



























1. Ընդունվել է
Նախագծի ընդունման հիմնավորման 4-րդ բաժինը լրացվել է համապատասխան տեղեկատվությամբ, ինչպես նաև դրան կցվել է համապատասխան ֆինանսական հաշվարկ: 
2. Ընդունվել է ի գիտություն
2022-2024 թվականներին ձեռնարկատիրական գործունեությունից մուտքերի բացակայությունն ինքնին հիմք չէ գործունեության նշված տեսակները վերացնելու համար։ Դրանք ունեն ոչ միայն եկամուտների ձևավորման, այլև շահառուների մասնագիտական հմտությունների զարգացման, զբաղվածության և սոցիալական ներառման նշանակություն։
Ուստի նպատակահարմար է պահպանել գործունեության նշված տեսակները՝ միաժամանակ բարելավելով դրանց կազմակերպման, արտադրանքի իրացման և եկամուտների հաշվառման մեխանիզմները։

	7. ՀՀ Արդարադատության նախարարություն
	20․07․2026թ․

	
	N 27.2.3/37793-2026

	Ի պատասխան Ձեր՝ 2026 թվականի հունիսի 25-ի թիվ ԱԹ//24503-2026 գրության՝ ներկայացվում է ««Խարբերդի մասնագիտացված մանկատուն» պետական ոչ առևտրային կազմակերպությունը վերանվանելու և Հայաստանի Հանրապետության կառավարության 2002 թվականի նոյեմբերի 28-ի N 1907-Ն որոշման մեջ փոփոխություններ և լրացում կատարելու մասին» Կառավարության որոշման նախագծի վերաբերյալ Հայաստանի Հանրապետության արդարադատության նախարարության պետական փորձագիտական եզրակացությունը։
1․ Նախագծի 1-ին կետի 4-րդ ենթակետով նախատեսվում է որոշման 3-րդ կետի «ա» ենթակետը շարադրել հետևյալ խմբագրությամբ՝
«ա) «Խարբերդի խնամքի կենտրոն» պետական ոչ առևտրային կազմակերպության հիմնական նպատակը կենտրոնական նյարդային համակարգի օրգանական ու ֆունկցիոնալ ծանր ախտահարումներ ունեցող առանց ծնողական խնամքի մնացած 16-18 տարեկան երեխաների և օրենսդրությամբ սահմանված դեպքերում առանց ծնողական խնամքի մնացած երեխաների թվին պատկանող անձանց, ինչպես նաև տարեց կամ հաշմանդամություն ունեցող, այդ թվում՝ համապատասխան դեղեր գործածող, վարքային խանգարում ունեցող թեթև կամ միջին աստիճանի մտավոր, ինչպես նաև հոգեկան և վարքային այլ խանգարումներ ունեցող անձանց շուրջօրյա լրիվ խնամքով և երկարաժամկետ կամ որոշակի ժամկետով կացարանով ապահովումն է: «Խարբերդի խնամքի կենտրոն» պետական ոչ առևտրային կազմակերպության գործունեության առարկան կազմակերպությունում խնամվող անձանց իրավունքների և օրինական շահերի պաշտպանության, սննդով, հագուստով, սպիտակեղենով, կոշկեղենով, անկողնային և անձնական հիգիենայի պարագաներով ապահովումն է, նրանց սոցիալ-հոգեբանական օգնության, առաջնային բժշկական օգնության և սպասարկման, խորհրդատվական և իրավաբանական օգնության տրամադրման, աջակցող միջոցներով ապահովման գործընթացի, անձի ֆունկցիոնալության գնահատման գործընթացին աջակցության, հիվանդանոցային պայմաններում բժշկական օգնություն և սպասարկում իրականացնող կազմակերպություն ուղեգրման գործընթացի, աշխատանքային թերապիայի, ազատ ժամանցի և սոցիալական ներառմանն ուղղված՝ Հայաստանի Հանրապետության օրենսդրությամբ սահմանված այլ միջոցառումների կազմակերպումն է.»։
Այս կապակցությամբ անհրաժեշտ է Նախագծին կից ներկայացված հիմնավորմամբ հստակեցնել, թե տարբեր տարիքային խմբում ներառված շահառուների նույն հաստատությունում համատեղ խնամքի կազմակերպումն ինչպես է հիմնավորվում, ինչպես նաև որքանով է այն համապատասխանում երեխայի լավագույն շահի ապահովման սկզբունքին։ Մասնավորապես, անհրաժեշտ է ներկայացնել այն իրավական, մասնագիտական և գործնական հիմնավորումները, որոնց հիման վրա գնահատվել է, որ երեխաների և չափահաս շահառուների համատեղ բնակությունն ու խնամքի կազմակերպումը չի կարող բացասաբար անդրադառնալ երեխաների անվտանգության, զարգացման, հոգեբանական վիճակի և իրավունքների արդյունավետ պաշտպանության վրա, ինչպես նաև չի հանգեցնի երեխաների նկատմամբ կիրառվող խնամքի և պաշտպանության չափանիշների նվազեցման։
Երեխաների և վարքային խանգարումներ ունեցող մեծահասակների կամ տարեցների համատեղ բնակեցումը նույն կառույցում կարող է հակասել երեխայի լավագույն շահի սկզբունքին։
Միևնույն ժամանակ հարկ է նկատի ունենալ, որ «Երեխայի իրավունքների և երեխայի պաշտպանության համակարգի մասին» օրենքի 17-րդ հոդվածի 3-րդ մասի համաձայն՝ Երեխայի ֆիզիկական, մտավոր և հոգևոր ունակությունների լիարժեք զարգացման, նրան անկախ կյանքի նախապատրաստելու նպատակով շուրջօրյա խնամք տրամադրող կազմակերպություններում ստեղծվում են ընտանեկան միջավայրին մոտ պայմաններ։













2. Նախագծի 2-րդ կետի 4-րդ ենթակետի համաձայն՝ կազմակերպության շահառուների տարիքային շրջանակը փոփոխվում է՝ 6-18 տարեկան երեխաների փոխարեն սահմանելով առանց ծնողական խնամքի մնացած 16-18 տարեկան երեխաներ։ Հաշվի առնելով, որ սա կազմակերպության շահառուների շրջանակի էական փոփոխություն է, նպատակահարմար է նախագծի հիմնավորման մեջ ներկայացնել դրա անհրաժեշտության հիմնավորումը, ինչպես նաև պարզաբանել, թե 16 տարեկանից ցածր համապատասխան կարիքներ ունեցող երեխաների խնամքն ինչ ծառայությունների շրջանակում է կազմակերպվելու։
Հարկ է նկատի ունենալ, որ «Սոցիալական աջակցության մասին» օրենքի 26-րդ հոդվածի 4-րդ մասի 2-րդ կետի «բ» ենթակետի համաձայն՝ մասնագիտացված բնակչության սոցիալական պաշտպանության հաստատությունները նախատեսված են կենտրոնական նյարդային համակարգի օրգանական ու ֆունկցիոնալ ծանր ախտահարումներ ունեցող առանց ծնողական խնամքի մնացած երեխաների և օրենքով սահմանված դեպքերում՝ առանց ծնողական խնամքի մնացած երեխաների թվին պատկանող անձանց համար՝ առանց տարիքային սահմանափակման։


3․ Նախագծի 2-րդ կետի 5-րդ ենթակետի համաձայն՝ որոշման 3-րդ կետի «բ» ենթակետը «գորգերի և գորգեղենի» բառերից առաջ լրացվում է «շուրջօրյա, կարճաժամկետ, ցերեկային խնամքի, վերականգնողական, խորհրդատվական վճարովի ծառայությունների տրամադրում, զարգացնող թերապիաների (լոգոպեդի, հոգեբանի, հատուկ մանկավարժի և ադապտիվ ֆիզկուլտուրայի, էրգոթերապիայի, հիպոթերապիայի, կինեզոթերապիայի) վճարովի ծառայությունների տրամադրում,» բառերը:
Հարկ է նկատի ունենալ, որ «Պետական ոչ առևտրային կազմակերպությունների մասին» օրենքի 3-րդ հոդվածի համաձայն՝ Պետական կազմակերպությունը շահույթ ստանալու նպատակ չհետապնդող, իրավաբանական անձի կարգավիճակ ունեցող ոչ առևտրային կազմակերպություն է, որն ստեղծվում է միայն մշակույթի, առողջապահության, սոցիալական, սպորտի, կրթության, գիտության, շրջակա միջավայրի պահպանության և ոչ առևտրային այլ բնագավառներում գործունեություն իրականացնելու նպատակով:
Նույն օրենքի 6-րդ հոդվածի 1-ին մասի համաձայն՝ Պետական կազմակերպությունը ձեռնարկատիրական գործունեությամբ կարող է զբաղվել միայն օրենքով կամ հիմնադրի որոշմամբ ուղղակիորեն նախատեսված դեպքերում և գործունեության տեսակներով: Լիցենզավորման ենթակա գործունեության տեսակներով պետական կազմակերպությունը կարող է զբաղվել միայն լիցենզիայի հիման վրա:
Այսպիսով՝ պետական ոչ առևտրային կազմակերպությունների հիմնական գործունեությունը պետք է լինի շահույթ ստանալու նպատակ չհետապնդող, իսկ ածանցյալ գործունեությունը կարող է լինել շահույթ հետապնդող: 
Այս կապակցությամբ առաջարկում ենք Նախագծին կից ներկայացված հիմնավորմամբ լրացուցիչ պարզաբանել՝ արդյոք Նախագծի 2-րդ կետի 5-րդ ենթակետով իրականացվող փոփոխության արդյունքում ՊՈԱԿ-ի կողմից իրականացվող ձեռնարկատիրական գործունեության մի շարք ուղղություններ (շուրջօրյա, կարճաժամկետ, ցերեկային խնամքի, վերականգնողական, խորհրդատվական վճարովի ծառայությունների տրամադրում, զարգացնող թերապիաների (լոգոպեդի, հոգեբանի, հատուկ մանկավարժի և ադապտիվ ֆիզկուլտուրայի, էրգոթերապիայի, հիպոթերապիայի, կինեզոթերապիայի) վճարովի ծառայությունների տրամադրում) չեն համընկնում ՊՈԱԿ-ի հիմնական գործունեության ուղղությունների հետ՝ հաշվի առնելով այն հանգամանքը, որ ՊՈԱԿ-ի կողմից իրականացվող գործունեությունը շահույթ ստանալու նպատակ չպետք է հետապնդի։
4․ Միևնույն ժամանակ հաշվի առնելով այն հանգամանքը, որ որոշման կարգավորումներում կատարվում են փոփոխություններ՝ առաջարկում ենք սույն կարգավորումներում վերանայել նաև «Հայաստանի Հանրապետության սոցիալական ապահովության նախարարության» անվանումը։
	




1. Ընդունվել է ի գիտություն
Հիմնավորման մեջ արդեն իսկ ներկայացվել է, որ Սոցիալական պաշտպանության համակարգում իրականացվող բարեփոխումների շրջանակներում կարևորվում է տարբեր սոցիալական խնամքի հաստատությունների գործառույթների հստակեցումը և շահառուների տարիքային խմբերի առավել նպատակային բաշխումը՝ ապահովելու համար յուրաքանչյուր խմբի առանձնահատուկ կարիքներին համապատասխան մասնագիտացված խնամք և աջակցություն։ Այս համատեքստում ՊՈԱԿ-ի շահառուների տարիքային սահմանաչափը՝ 6-18 տարեկան, փոխվել է՝ դարձնելով 16 և բարձր՝ հաշվի առնելով 6-16 տարեկանների ֆիզիոլոգիական պահանջմունքների տարբերությունը 16 տարեկանից բարձր տարիք ունեցող անձանց նկատմամբ՝ այդ թվում վերականգնողական ներուժը։ Միևնույն ժամանակ, սոցիալական խնամքի և պաշտպանության համակարգի արդիականացման, ծառայությունների արդյունավետության բարձրացման և շահառուների կարիքներին առավել համապատասխան ծառայությունների ապահովման անհրաժեշտությամբ պայմանավորված, վերանայվել են 18 տարեկանից բարձր անձանց խնամք տրամադրող մասնագիտացված խնամքի կենտրոնների չափորոշիչները՝ հաշվի առնելով ՊՈԱԿ-ի մասնագիտացված անձնակազմի գործունեության արդյունքները՝ ուղղված այդ մանկատուն մինչև 18 տարեկանը ընդունված և 18 տարեկանը լրանալուց հետո տարիներ շարունակ նշված մանկատանը խնամվող անձանց սոցիալականացմանը, ինքնասպասարկման ունակության բարձրացմանը։
2. Ընդունվել է ի գիտություն
16 տարեկանից ցածր մասնագիտացված խնամքի կարիք ունեցող երեխաների խնամքը շարունակվելու է իրականացվել Նախարարության ենթակայությամբ գործող երեխայի խնամքի կենտրոններում՝ վերջիններիս գործունեությունը կարգավորող համապատասխան չափորոշիչների և կարգի համաձայն։
3. Ընդունվել է ի գիտություն
Հիմնավորման 3-րդ բաժինը լրացվել է անհրաժեշտ հիմնավորումներով:
Բացի այդ Նախագծով նախատեսվող փոփոխության վերաբերյալ այն դիտարկմանը, ըստ որի ձեռնարկատիրական գործունեության նշված ուղղությունները համընկնում են ՊՈԱԿ-ի հիմնական գործունեության ուղղությունների հետ, ինքնին բավարար հիմք չէ դրանց նախատեսումը կամ իրականացումը իրավաչափ չհամարելու համար։ Եթե տվյալ գործունեության տեսակներով զբաղվելը հիմնադրի որոշմամբ ուղղակիորեն թույլատրված է, ապա ՊՈԱԿ-ը կարող է դրանք իրականացնել նաև վճարովի հիմունքներով՝ օրենքով սահմանված կարգով և իր կանոնադրական նպատակներին համապատասխան։




4. Ընդունվել է
Նախագծում կատարվել են անհրաժեշտ բոլոր փոփոխությունները

	8. ՀՀ Վարչապետի աշխատակազմ սոցիալական հարցերի վարչություն
	10.09.2026թ.

	
	 N 02/11.1/31377-2026 

	Ի պատասխան Ձեր՝ 2026 թվականի oգոստոսի 18-ի թիվ ԱԹ/ԳԽ/32223-2026 գրության՝ ներկայացվում է ««Խարբերդի մասնագիտացված մանկատուն» պետական ոչ առևտրային կազմակերպությունը վերանվանելու և Հայաստանի Հանրապետության կառավարության 2002 թվականի նոյեմբերի 28-ի N 1907-Ն որոշման մեջ փոփոխություններ և լրացում կատարելու մասին» Կառավարության որոշման նախագծի վերաբերյալ vվարչապետի աշխատակազմի սոցիալական հարցերի վարչության եզրակացությունը`
1) 1-ին ենթակետով առաջարկվում է Կառավարության 28.11.2002թ. N 1907-Ն որոշման (այսուհետ՝ որոշում) վերնագրում ««ԽԱՐԲԵՐԴԻ ՄԱՍՆԱԳԻՏԱՑՎԱԾ ՄԱՆԿԱՏՈՒՆ»» բառերը փոխարինել ««ԽԱՐԲԵՐԴԻ ԽՆԱՄՔԻ ԿԵՆՏՐՈՆ»» բառերով, սակայն հարկ է նկատի ունենալ, որ առաջարկվող փոփոխության արդյունքում հակասություն կառաջանա նախագծի վերնագրի և բովանդակության միջև, քանի որ վերնագիրը կնախատեսի խնամքի կենտրոնի ստեղծում, իսկ բովանդակությունը կվերաբերի ՊՈԱԿ-ի վերանվանմանը.
	






1. Ընդունվել է
Նախագծից հանվել են ՀՀկառավարության 2002 թ. նոյեմբերի 28-ի N 1907-Ն որոշման վերնագրում և դրույթներում կազմակերպության և նախարարության անվանումների փոփոխություններին վերաբերող դրույթները, քանի որ դրանց փոփոխությունն անհրաժեշտ չէ կազմակերպության վերանվանման իրավական կարգավորումն ապահովելու համար։ Միաժամանակ, հաշվի է առնվել այն հանգամանքը, որ նշված անվանումներն արտացոլում են համապատասխան ժամանակահատվածում գործող անվանումները, ուստի դրանց փոփոխման անհրաժեշտությունը բացակայում է։

	2) 2-րդ ենթակետով նախատեսվում է որոշման 1-ին կետում, 2-րդ կետի առաջին և երկրորդ պարբերություններում, 3-րդ կետի «բ» ենթակետում, 4-րդ, 5-րդ և 6-րդ կետերում ««Խարբերդի մասնագիտացված մանկատուն» պետական ոչ առևտրային կազմակերպություն» բառերը և դրանց համապատասխան հոլովաձևերը փոխարինել ««Խարբերդի խնամքի կենտրոն» պետական ոչ առևտրային կազմակերպություն» բառերով և դրանց համապատասխան հոլովաձևերով, սակայն որոշման 1-ին կետում, 2-րդ կետի առաջին և երկրորդ պարբերություններում, 4-րդ, 5-րդ և 6-րդ կետերում «կազմակերպություն» բառը կիրառված է սեռական հոլովով, հետևաբար նախագծով առաջարկվող ձևակերպումը խնդրահարույց է նախատեսվող փոփոխությունների ինկորպորացման տեսանկյունից.
	2. Ընդունվել է 
Կատարվել են համապատասխան փոփոխություններ


	3) «3-րդ ենթակետով որոշման 2-րդ կետի առաջին և երկրորդ պարբերություններում կատարվող փոփոխությունների անհրաժեշտությունը մեր կարծիքով լրացուցիչ քննարկման կարիք ունի, քանի որ նշված պարբերությունները որոշման ընդունման պահին կարգավորել են Խարբերդի մանկատան՝ պետական հիմնարկից պետական ոչ առևտրային կազմակերպության վերակազմակերպվելու հետ կապված գույքային հարաբերությունները, իսկ սույն նախագծով կատարվում է ոչ թե վերակազմակերպում, այլ անվանափոխություն, որի պարագայում նման կարգավորում չի պահանջվում.
	3. Ընդունվել է
Նախագծից հանվել է համապատասխան ենթակետը


	4) «6-րդ ենթակետով որոշման 3-րդ կետի «գ» ենթակետում առաջարկվող փոփոխությունը նույնպես, մեր կարծիքով, լրացուցիչ քննարկման կարիք ունի, քանի որ որոշման 3-րդ կետի «գ» ենթակետով կազմակերպության վերակազմակերպման պահին կարգավորվել են դրա ֆինանսավորման հետ կապված խնդիրները, իսկ սույն նախագծի պարագայում նման կարգավորում նախատեսելու անհրաժեշտությունը բացակայում է: Բացի այդ, առաջարկվող փոփոխության արդյունքում ստացվում է, որ «Խարբերդի խնամքի կենտրոն» ՊՈԱԿ-ին պետք է տրամադրվեն «Հայաստանի Հանրապետության 2002 թվականի պետական բյուջեի մասին» Հայաստանի Հանրապետության օրենքով նախատեսված հատկացումները:
	4. Ընդունվել է
Նախագծից հանվել է համապատասխան ենթակետը


	2. Ելնելով վերոգրյալից՝ առաջարկում ենք Կառավարության 28.02.2002թ. N 1907-Ն որոշման մեջ փոփոխություններ և լրացում կատարելու փոխարեն դիտարկել ««Խարբերդի մասնագիտացված մանկատուն» ՊՈԱԿ-ը կառավարության առանձին որոշմամբ վերանվանելու հնարավորությունը:

	5. Չի ընդունվել
[bookmark: _GoBack]Նախագծի 1-ին կետով նախատեսվում է Կազմակերպության վերանվանումը, որը չի ներառվելու ՀՀ կառավարության 2002 թվականի նոյեմբերի 28-ի N 1907-Ն որոշման մեջ՝ որպես այդ որոշման փոփոխություն, այլ կկարգավորվի և կարտացոլվի Կառավարության առանձին որոշմամբ։ Հետևաբար, կազմակերպության վերանվանման համար առանձին որոշման ընդունումն անհրաժեշտ չէ, քանի որ այն կհանգեցնի նույն իրավահարաբերության կարգավորման նպատակով առանձին իրավական ակտ ընդունելուն:



